Dattilo

Le dattilo o dactylo es le fructo del palma de dattilos. Le termino « dattilo» veni del grec ancian δάκτυλος / dáktylos, digito, in referentia al forma del folio de iste planta. Il ha plure generes de dattilos. In Europa le dattilos le plus cognoscite e appreciate es le deglet nour.

Description
Dattilos es un fructo carnose:  illos ha 3-7 cm de longitude e de 2-3 cm de diametro e un semine de 2-2,5 cm de longitude e de 6-8 mm de spissor. Dattilos es multo energetic: 100 grammas de un portion fresc supple 287 kcal de energia. Dattilos sic contine relativemente pauc aqua, 20 % contra 70 % pro le fresches. Illos contine vitaminas (B2, B3, B5, B6 e C), sales mineral (potassium e calcium) assi como fibras. Le typo de fructo depende del contento de glucosa, fructosa e sucrosa. 

Importantia economic
Dattilos es un importante agricultura traditional in Irak e in Africa del Nord. Le dattilos Medjool e Deglet Noor es etiam cultivate in le sud de California, S.U.A. Dattilos es commercialisate sovente in forma sic.

Importantia cultural
In le paises islamic, dattilos e lacte es traditionalmente le prime repasto post le poner del sol durante ramadan, le mense de jejunar.



Categoria:Palma
Categoria:Fructo
Categoria:Alimentos